FOTOD | Koht, kus saab hästi süüa ja ... pööraselt heegeldada. Kus see asub?
Kas te teadsite, kus asub Putka, kus saab tundide kaupa lihtsalt heegeldada ja heegeldada?
Kas te teadsite, kus asub Putka, kus saab tundide kaupa lihtsalt heegeldada ja heegeldada?
Ei mingeid mustreid, ei mingit korrapärasust. Kõksti, lõng katki, uus lõng ja uued vigurid.
See kõik toimub Harjumaal Andineemes, kohas, mis meenutab nagu kauget maad - meri, ilus pikk liivarand, palmide asemel üksikud männid.
Ja seal ongi see Putka, mis pakub külastajatele kuumal ilmal jäätist ja täidab toiduga ujujate kõhtu.
Majaperenaine on Marianne Seiman, tema tööd on netis leitavad Crochet by MarianneS nime all. Need on värvikad, pöörased, lahedad ja sobivad suurepäraselt julge inimese garderoobi.
Kuna tema kirg on heegeldamine, siis soovis ta edasi anda oma teadmisi - tule ja heegelda. Midagi selle eest välja käima ei pea, ainult kõik, mis teed jääb Putkasse. Külm suvi on ja hoone on vaja ära soojustada.
Kel huvi ka mõnusasti aega veeta, siis tasub käia Marianne Facebooki lehel Crochet by MarianneS (sealt ka pärit osad töödenäidiste fotod) ja jälgida infot, mida ta parajasti seal teeb.
Enamasti on Marianne kohal ja võtab lahkelt käsitööhuvilisi vastu.